लखनऊ। उत्तर प्रदेश में बाढ़ नियंत्रण की समस्या को गंभीरता से लेते हुए राज्य के सिंचाई मंत्री शिवपाल यादव ने शुक्रवार को आला अधिकारियों के साथ समीक्षा बैठक की। बैठक में अधिकारियों को समय से पहले ही अपने-अपने इलाके में बाढ़ नियंत्रण को लेकर ठोस इंतजाम करने का निर्देश दिया। सिंचाई मंत्री शिवपाल यादव ने शुक्रवार को योजना भवन में राज्य के बाढ़ प्रभावित इलाकों के जिला अधिकारियों के साथ बैठक की। इस बैठक में सूबे के 36 जिलों के आला अधिकारी शामिल हुए। बैठक के दौरान राजस्व मंत्री अम्बिका चौधरी भी मौजूद थे।